་སྐུ་གསུམ་བྱིན་རླབས་བདེན་པ་དང་།།དབང་ཕྱུག་འཇིག་རྟེན་དྲེགས་པའི་ནུས་མཐུ་ཡིས།།ཏིང་འཛིན་སྔགས་དང་ཕྱག་རྒྱར་ལྡན་བྱས་པས།།དཀོན་མཆོག་སྤྱི་དགྲ་རིག་འཛིན་སྐུ་དགྲ་དང་།།
སྐྱེ་འགྲོ་འཚེ་བྱེད་ཞིང་བཅུ་རུ་དྲ་དང་།།བོད་ཁམས་ཕུང་བྱེད་མཐའ་དམག་གདུག་པའི་ཚོགས།།གནོད་བྱེད་གདོན་བགེགས་འབྱུང་པོ་དམ་སྲིའི་རིགས།།བསྒྲལ་བྱར་འོས་པའི་བླ་སྲོག་འདིར་ཁུག་ཅིག།
རྩ་སྔགས་ཤམ་བུར་ཕྱག་རྒྱ་དང་བཅས་པས།བཛྲ་ཨཾ་ཀུ་ཤ་ཛཿཛཿབཛྲ་པཱ་ཤ་ཧཱུྃ།བཛྲ་སྥོ་ཊ་བཾ།བཛྲ་གྷཱཎྚེ་ཧོཿལན་གསུམ་གྱིས་འགུག་གཞུག་བྱ།ལྷ་དབྱེ་ནི།གུ་གུལ།བྱ་འུག་གི་སྒོ་ཐོགས།ཧཱུྃ།དབྱེ་བྱེད་ལས་
ཀྱི་ཕོ་ཉའི་ཚོགས།།ལས་ངན་སྡིག་ཅན་དགྲ་བོ་འདི།།སྲུང་ཞིང་སྐྱོབ་པར་བྱེད་པ་ཡི།།ཡེ་ཤེས་འཇིག་རྟེན་ལྷ་ཡི་ཚོགས།།ཕྲོལ་ཞིག་ཕྱེ་ཞིག་རྣམ་པར་ཕྱེ།།དགྲ་ལྷ་སྤྱི་བོའི་གཙུག་ནས་ཕྲོལ།།སྲོག།
ལྷ་ཕྲག་པ་གཡས་ནས་གྲོལ།།ཡུལ་ལྷ་ཕྲག་པ་གཡོན་ནས་ཕྲོལ།།མོ་ལྷ་གསང་བའི་གནས་ནས་ཕྲོལ།།རིག་འཛིན་སྲུང་མ་རྒྱབ་ནས་ཕྲོལ།།མཉམ་པོར་འོང་བའི་བདུད་དང་སྤྲོད།མ་མ་ཏྲ་ག་རཀྵ་

མཱ་རཱ་ཡ་ཕྱེ་ཕྱེ་ནྲྀ་ཏྲི་དེ་བ་སརྦ་ཨུ་ཙ་ཏ་ཡ་ཕཊ།ཉེས་པ་བསྒག་པ་ནི།ཧཱུཾ།དུག་ལྔའི་དབང་གྱུར་དགྲ་བགེགས་ཁྱོད།།རང་གི་ཉེས་བྱས་རང་ལ་སྨིན།།བདག་གིས་སྙིང་རྗེས་བསྒྲལ་བར་བྱ།།བྱང་ཆུབ་
ཐོབ་པར་ཁྱོད་སྨོན་ཅིག།ཕུར་གདབ་ནི།ཕུར་བུ་ཐལ་སྦྱར་བར་དུ་ཐོགས་ལ།རང་གི་སོར་མོ་ལྔ་རིགས་ལྔ་ཡབ་ཡུམ་བཅུར་གྱུར།ས་མ་ཡ་ཧོཿརྗེས་སུ་ཆགས་པའི་སྦྱོར་བས་སྙོམས་པར་ཞུགས་པའི་
མཁའ་ལ་སྲས་མཆོག་ཀརྨ་ཀཱི་ལ་ཡ་སྐུ་སྟོད་སྲིན་པོ་ཁྲོས་པའི་ཉམས་ཅན་ལྗང་ནག་ཕུར་པུ་བསྒྲིལ་བ།ལྟེ་བ་མན་ཆད་ཆུ་སྲིན་གྱི་ཁ་ནས་གནམ་ལྕགས་འབར་བའི་དཔལ་ཟུར་གསུམ་དུ་རྣོ་བ།ཁོང་སེང་དུ་དྲེགས་པའི།།
དདམག་ཚོགས་ལས་ལ་རྔམས་ཤིང་དུས་མེའི་ཚྭ་ཚྭ་འཕྲོ་བར་གྱུར།ཨོཾ་ཀརྨ་ཀཱི་ལ་ཡ་ཀཱ་ཡ་ཝཱ་ཀ་ཙིཏྟ་ཨ་བྷི་ཥིཉྩ་ཏུ་མཱཾ།ཕུར་བུ་ལས་བྱུང་བའི་འོད་ཟེར་གྱིས་རྒྱལ་བ་སྲས་དང་བཅས་པའི་བྱིན་རླབས་ནུས་མཐུ་
འོད་ཟེར་གྱི་རྣམ་པ་སྤྱན་དྲངས།དེ་ཉིད་ལ་ཐིམ་པས་ཁམས་གསུམ་དུས་གཅིག་ཏུ་སྒྲོལ་བའི་མཐུ་དང་ལྡན་པར་གྱུར།ཧཱུྃ།ཁྲོ་རྒྱལ་ཁྲག་འཐུང་ཆེན་པོ་ཡི།།སྲས་མཆོག་ཀརྨ་ཀཱི་ལ་ཡ།།བསྒྲིལ་བས།
ལྷ་ཡང་སྐྲག་བྱེད་ན།།བཏབ་པས་དགྲ་བགེགས་སྨོས་ཅི་དགོས།།ཞིང་བཅུ་ཚང་བའི་ལོག་འདྲེན་ཚོགས།།སྒྲོལ་ཅིག་ཡེ་ཤེས་ཀློང་དུ་སྒྲོལ།སྒྲུབ་སྔགས་ཀྱི་ཤམ་བུར།ཀརྨ་ཀཱི་ལི་ཀཱི་ལ་ཡ་ཧཱུཾ་ཕཊ།

གནོད་བྱེད་དགྲ་བགེགས་ཀྱི་སྲོག་ལ་རཾ་རཾ།ཐུལ་ཐུལ།ཏྲིག་རྦད་ཏྲིག་རྦད།ཧ་ལ་པ་ཏི་ཏྲིག་ན་ན་རྦད།ཅེས་གདིང་གསུམ་གསལ་བ་གསུམ་དང་ལྡན་པས་ཚེ་ལུང་ཁྲུས་ལུང་གི་དམིགས་པ་བྱས་ལ་སྙིང་ལ་
དདངགནས་རྣམས་སུ་གདབ།ཐུན་རྫས་ཀྱིས་ཐབས་ལ།ཧཱུཾ།གཏུམ་དྲག་དཔལ་ལྡན་ཕོ་ཉའི་ཚོགས།།རྣོ་ངར་ཐུན་རྫས་མཚོན་ཆའི་ཆར།།འབེབས་པ་དགྲ་བགེགས་སྟེང་དུ་བྷྱོ།།རྗེས་ཤུལ་ཙམ་ཡང་མེད་པར
མཛོད།རྩ་སྔགས་ཀྱི་མཐར་ལས་སྔགས་བཏགས་པས་བརྡེག།རལ་གྲིས་ཕྱག་ལེན་ལྟར་གཏུབས་ལ།ཧཱུྃ།སྙིང་རྗེ་ཁྲོས་པ་ཁྲོ་རྒྱལ་གྱི།།ཡེ་ཤེས་རྣོ་དཔལ་མཚོན་ཆ་ཡིས།།དགྲ་བགེགས་བག་ཆགས་འཁྲུལ་སེམས
ཕྲལ།།རྣམ་ཤེས་སྐྱེ་མེད་དབྱིངས་སུ་སྟིམས།རྩ་སྔགས་ལས་སྔགས་བཅས་བརྗོད་ལ་བསྒྲལ།ཐོབ་ཧོམ་གཟར་ཐོགས་ལ།ཧཱུྃ།རྡུངས་ཤིག་རྡོ་རྗེ་འབར་བའི་གཏུན།།བཀའ་ལས་འདའ་བྱེད་སྡིག་ཅན་རྣམས།།ཁྲོ་
མོ་འབར་བའི་གཏུན་ཁུང་དུ།།རྡོ་རྗེ་ཐོ་བས་བརྡུངས་བྱས་པས།།ལྷ་ཡང་རུང་ཏེ་རླག་བྱེད་ན།།དགྲ་དང་བགེགས་ལ་སྨོས་ཅི་དགོས།ཨོཾ་པདྨ་ཨཱ་ཀོ་ཊ་ཡ་ཁ་ཐཾ།ཞལ་བསྟབ་ནི།ལིང་རོ་ཁྲག་གིས་བྲན་པ་ཧོམ་གཟར་དུ
ཐོགས་ལ།ཧཱུཾ།སྲིན་པོའི་རྒྱལ་པོའི་ཡལ་གམ་ཅན།།གུ་རུ་ཀཪྻ་དྲག་པོ་རྩལ།།གནམ་ས་ཙམ་དུ་ཞལ་ཕྱེས་ཤིག།གངས་རི་ཙམ་གྱི་མཆེ་གཙིགས་ལ།།གློག་དམར་ཙམ་གྱི་ལྗགས་རྐྱོངས་ཤིག།

དགྲ་བགེགས་བསྒྲལ་བའི་ཤ་ཁྲག་རུས།།དུག་གསུམ་ཤ་ཁྲག་མཆོད་པར་བཞེས།ཨོཾ་ཨཱཿཧཱུཾ་ཀཱརྨ་མ་ཧཱ་གུ་རུ་སིདྡྷི་ཧཱུྃ་གནོད་ཕྱེད་ཀྱི་ཤ་ཁྲག་རུས་པ་ལ་ཁ་རཾ་ཁཱ་ཧི།དེ་ནས་ཚོགས་ལ་རོལ་ཅིང་ལྷག་མའི་བསྔོ་བར་བཙོན་འཇན
བྱ།སེང་རོའི་ལྷག་མ་སྨན་རཀ་དང་བཅས་པ་འབྲལ་བ་ནིང་ཀློག་པའི་ཕྲིན་ལས་བཅོལ་པ་ནི།ཧཱུྃ།བདུད་འདུལ་ཀརྨ་གུ་རུ་ཁྲོ་ཞིང་གཏུམ།།གཡས་པས་སྣ་ཚོགས་རྡོ་རྗེས་ལས་བཞི་སྒྲུབ།།གཡོན་པས་ཕུར་བུས་དགྲ་པོའི་སྙིང་ལ་
གཟིར།།སྤྲུལ་པ་ཡང་སྦྲུལ་ཕོ་ཉའི་ཚོགས་བཅས་རྣམས།།དགྲ་བགེགས་བསྒྲལ་བའི་ཤ་ཁྲག་མཆོད་པར་བཞེས།།མི་མཐུན་པར་གཅོད་ཟློག་པའི་ཕྲིན་ལས་མཛོད།།ལྷ་ཆེན་དབང་ཕྱུག་སྲིད་གསུམ་དབང་སྒྱུར
པཔ།།ལྷ་ཀླུ་མི་ཡི་གནས་ཁྱབ་སྲིད་མེས་ཅན།།ཆུ་སྦུབ་བསྐལ་མེ་བ་སྤུའི་གུ་ག་ནས།།མགར་གྱི་ཚྭ་ཚྭ་ལྟར་འཕྲོའ་དྲག་ཤུལ་ཅན།།དགྲ་བགེགས་བསྒྲལ་བའི་ཤ་ཁྲག་མཆོད་པར་བཞེས།།མི་མཐུན་
པཔར་གཅོད་ཟློག་པའི་ཕྲིན་ལས་མཛོད།ཅེས་རྩ་བའི་ཟློག་གཞུང་ཡིན་པས་བརྒྱ་སྟོང་སོགས་གསོག་དགོས་ན་འདི་ལ་བྱ།ཕུར་པ་ལྕགས་ཁང་མའི་ཟློག་གཞུང་ཆུང་བའི་ཁ་བསྐང་ནི།ཧཱུྃ།གཞན་ཡང་བཟློག་ཅིང་བསྒྱུར་བ་ནི།།ཟློག་སྒྱུར།
ལུས་ལ་ཁྱེད་རང་མཁས།།ལྕི་ཡང་རི་བོ་བར་དུ་ལོང་།།དཀའ་ཡང་བདུད་ལ་རྒྱུ་ཞགས་ཐོབ།།རྒྱུ་སྦྱོར་ཡོན་བདག་འཁོར་བཅས་ལ།།ཡས་ཀྱི་བདུད་དུ་གཡོས་པ་ཟློག།མས་ཀྱི་སྲི་རུ་ལངས་པ་

ཟློག།ཉེ་བའི་བྱོལ་ཟོར་གཏོང་བ་ཟློག།ལྟག་པའི་བདུད་དུ་བབས་པཿ།དཔྲལ་བའི་གཤེད་དུ་འཁོར་བ།ཕོ་སྲི་མོ་སྲི་ལངས་པཿ།ཆེ་སྲི་ཆུ་སྲི་ལངས་པཿ།དམ་སྲི་དབུལ
སྲི་གོད་སྲི།།ཕ་མེས་དུར་སྲི་ཕུང་སྲི།ཿ།བདུད་ཀྱི་ཐན་ནག་ཕྱག་བརྙནཿ།བཙན་གྱི་གཟེར་ཐབས་གཏོང་བཿ།ས་བདག་བྱད་དུ་བཅིངས་པཿ།རྒྱལ་པོའི་སྤྲོ་འདྲེ་འབོག་པ།།གཟའ་ཡི་ཀིང་ཀང་དུག་རླངས
མུ་སྟེགས་ངན་སྔགས་ཐམས་ཅད།།ཐེའུ་རང་སྲིས་ལ་རྐུ་བཿ།སྔགས་པའི་ཕུར་ཁ་འདེབས་པ།བོན་གྱིས་ཇོ་ཟོར་འཕེན་པཿ།སུམ་བྷའི་གླང་ཆེན་སྣ་བསྒྱུར།།མེ་ཉག་བོན་གྱི་འབོ་ལེཿ།ལོ་ཀེ་ག་ཀིང་ཀང
གཤེད་བཞི།།ས་ལ་ཞག་རྩིས་འདེབས་པན།།གནམ་ལ་ཟླ་གྲངས་འདེབས་བཿགཟའ་དང་སྐར་མ་ངན་པཿ།ལོ་ཀག་ཟླ་ཀག་ཞག་ཀགཟ་ཀག་བདུན་ཟུར་ཐམས་ཅདཿ།དུས་ཚོད་རྩིས་ནས་འདེབས
པ།།གནམ་གྱི་དལ་ཁ་བབས་པཿ།ས་ལ་དུག་ནད་ལངས་པ།།གཟའ་དང་སྐར་མ་ངན་པ།།ཐོག་བབས་དལ་བབས་ཐམས་ཅད།།བྱད་ཉེས་ཉམས་གྲིབ་ཐམས་ཅད།།ཡུལ་མི་ཁྱིམ་མཚེས་དམོད་མོ།
གགཡས་ནས་ཕོ་བརྒྱས་མདའ་བདརཿ།གཡོན་ནས་མོ་བརྒྱས་དུག་སྦྱོར།།མི་ནག་སྐྱེ་བོའི་ཡ་གཿབྲན་འཁོར་ངན་པའི་དམོད་མ་ཆུ།།མདུན་ནས་ལངས་ཤིང་སྡོད་པཿ།རྒྱབ་ནས་ཁྱི་བཞིན་འབྲང་བ་

མོ་ངན་ལོག་པར་སྡིག་པ།།རྨིས་ལྟས་མཚན་མ་ངན་པ།།སྲོད་ལ་བྱ་ཕོ་འཚེར་བ།ཐོ་རངས་སྒོ་ཁྱི་དུ་བ།།འུག་པ་ཧ་ཧ་རྒོད་པཿ།སྲིན་བྱ་ཐོག་ཁར་འཚེར་བ།།ལོགས་ལ་ཝ་སྤྱང་བརྒྱལ་བཿ
ལྟས་ངན་བརྒྱད་ཅུ་རྩ་གཅིག།ཕ་ཚན་ནང་གི་རྒྱབ་འདྲེ།།མ་བུ་དེ་ནི་བྱུར་འདྲེཿ།དར་ཚན་ནང་གི་སྟོང་འདྲེ།།ཕོ་བདུད་དལ་ཁ་གཡས་སུ།།མོ་བདུད་དལ་ཁྭ་གཡོན་དུ་སྦྱར།།སྤྱི་བདུད་དལ་ཁ
མཁའ་ལ།།ཕས་ཀྱི་ཕུང་འདྲེ་རྒད་འདྲེ།།ཚུར་གྱི་སྣ་འདྲེན་བྱེད་པ།།ལུས་ལན་ཚ་གཏོང་བ།།ཚེལ་བར་ཆད་བྱེད་པ།།ལྐོག་ནས་འབུ་བཞིན་གཡེང་བ།།མགོ་ལ་ཏིལ་རྡུང་བྱེད་པ།།ཁ་ནས་དར་བཞིན་
འཇམ་པ།།གཏིང་ན་ཚེར་བཞིན་རྩུབ་པ།།ལུས་ལ་སྦྲུལ་ལྟར་འཁྲིལ་བ།།ངོས་ལ་སྤེལ་ལྟར་འཛེག་པ།།མི་ཁ་བྲ་མ་ཆུ་ཐམས་ཅད།།སྤྱི་རུ་ཆག་ཚོན་ཐམས་ཅད།།སྐོས་སུ་ཉམ་ང་ཡོད་པ།།རྒོད་
གཏོང་རྦད་འདྲེ་ཐམས་ཅད།།རྨི་ལམ་ངན་པ་ཐམས་ཅད།།ཕོ་བྱོལ་དེ་ནི་གཡས་སུ་བྱོལ།།མོ་བྱོལ་དེ་ནི་གཡོན་དུ་བྱོལ།།ཁྱིམ་མཚེས་གཞན་གྱི་ས་རུ་བྱོལ།།སྡང་དགྲ་གནོད་བྱེད་བགེགས་ལ་བྷྱོ།།
ར་བྱེད་པའི་འདྲེ་ལ་བྷྱོ།།ཕུང་བར་བྱེད་པའི་སྲི་ལ་བྷྱོ།།སྦྱོར་ངན་བཏང་བའི་ལྟག་ཏུ་བྷྱོ།།ཆོ་འཕྲུལ་ངན་པ་དགྲ་ལ་སྦྱར།།བཟློག་ཅིང་བསྒྱུར་བའི་ཕྲིན་ལས་མཛོད།ཅེས་ཟེར།དེ་ནས་ལས་བྱང་ལྟར་ཆད།།

ཐོ་བཏང་།ཧཱུྃ།མཉེས་དཔར་དུ་སོགས་བརྗོད་ལ་ཐུན་གཏོར་འཕང་།བསྟན་སྐྱོང་བྲོ་བརྡུང་བཟོད་གསོལ་ལྷག་ཆད་བཀང་།བསྔོ་སྔོན་ཤིས་བརྗོད་བཅས་ཀྱིས་གྲུབ་བོ།།ཉིན་ཕྱི་མ་རྣམས་ལ་བདག་བསྐྱེད་བཟླས་པ
གྲུབ་ནས།བདག་དང་དྲག་པོའི་གཏོར་མ་ནི།ཞེས་སོགས་མ་གཏོགས་གཏོར་མ་དགུག་གཞུག་དང་།ལྷ་སྤྱན་དྲངས་ནས་འབུལ་བ་རྣམས་མི་དགོས་སོ།།གསུམ་པ་ནི།དེ་ལྟར་ཞག་གྲངས་བདུན་ནམ་གསུམ་སོགས་གང་འདོད་གུབ་ནས་ཉིན་ཐ་མ།
ལ་བབས་པ་ན།ལིངྒ་ཟུར་པ་མི་དགོས་ཤིང་སེར་ཕུར་གཟིར་བའི་ལིངྒ་དེ་ཉིད་བསྒྲལ་བསྟབ་བྱ།ཟློག་གཞུང་ཡན་ཆད་སོང་ནས་ཐུན་གཏོར་འབུལ།གཏོར་ཆེན་ཞལ་བསྒྱུར་ལ།འཕེན་པའི་ཕྱོགས་ལ་སོགས་པར་གསེར་སྐྱེམས་གཏོར་ལ།
ཧཱུཾ།ཕྱོགས་བཞི་མཚམས་བརྒྱད་སྟེང་འོག་ན།།གནས་པའི་སྣང་སྲིད་ལྷ་འདྲེའི་ཚོགས།།གསེར་སྐྱེམས་མཆོད་པ་འདི་བཞེས་ལ།།རིག་འཛིན་བདག་གི་བཀའ་ལ་ཉོན།།དམར་ཆེན་དྲག་པོའི་གཏོར་ཟོར་འདི།།།
ལྷ་སྲིན་ཚོགས་ལ་འཕེན་སྙམ་སྟེ།།དཀར་པོའི་ཕྱོགས་ལ་མི་འཕེན་ནོ།།ཁྱེད་རྣམས་རང་རང་གནས་སུ་གཤེགས།ཧཱུཾ།རྣལ་འབྱོར་ཟོར་འཕེན་གང་དུ་འཕེན།།སྡང་དགྲ་གནོད་བྱེད་ཕྱོགས་སུ་འཕེན།
ཕྱོགས་དེར་གནས་པའི་གཞི་བདག་རྣམས།།སྐུ་བཟུར་དབུ་སྤད་ཞབས་སྡུས་ལ།།དོ་ནུབ་ཟོར་གྱི་ལམ་ཕྱེ་ཞིག།འཁོར་བཅས་དྲག་པོའི་དམག་སྣ་དྲོངས།།སྡང་དགྲ་གནོད་བགེགས་ཕྱོགས་སུ་ཁྱེར།།དཔའ།

བའི་འཁྲུལ་འཁོར་དེར་ཤོམས་ཤིག།ཅེས་པས་སྐྲོད་བྱེ།ལྷག་མ་བྱིན་རླབས་ནས་ལས་བྱང་ལྟར་བཏང་ལ་ཕྱི་རོལ་དུ་དོར།དམག་ལྟོའི་ཚུལ་དུ་ཆད་ཟོའང་བཏང་།དེ་ནས་སྔགས་པ་བདུད་ཆས་སུ་ཞུགས།དྲག་པོའི་རུ་མཚོན་གྱིས་སྔ་དྲངས།
མས་བརྗིད་རོལ་མོའི་སྒྲ་དང་གར་སྟབས་བཅས་གཏོར་ཆེན་ཐེབས་ཡོད་པའི་ཕྱོགས་སུ་ཁྱེར་ལ།བསྐལ་ལས་སྐབས་ལྟར་གསེར་ཕྱེ་མས་མཆོད།སྔོན་མཁྱེན་གཟུའང་བརྗོད།བཀའ་ལྡོད་དབང་ཕྱུག་གི་ཟོར་གཏོར་ཐོགས་ལ།ཧཱུཾ།དབང་ཕྱུག་མ་ཧཱ་དེ
ཝའི་འི་སྒྲ།།ཆུ་སྦུབས་བསྐལ་པའི་མེ་རླུང་འཁྲུགས།།གནམ་ལྕགས་འབར་བའི་གཏོར་ཟོར་འདི།།དགྲ་དང་བགེགས་ཀྱི་སྟེང་དུ་འཕེན།།བྱང་ཁ་ཟློག་ལ་ཕུར་ཁ་སྦྱར།།བཅོལ་པའི་ཕྲིན་ལས་སྒྲུབ་པར
མཛོད།ཟེས་དབང་ཕྱུག་པོར་སྔགས་འཐ་བཞིན་འཕེན།དེ་ནས་གཏོར་ཆེན་ཐོགས་ལ།ཧཱུཾ།མཉེས་དབང་དུ་དཀོན་མཆོག་བཞུགས།།དགྲ་བགེགས་མ་གཏོགས་སྲུ་བཟུར་ཅིག།ཁྲག་འཐུང་དྲག་པོའི་དམག་དཔུང་སྐྱེད།།
དགྲ་བགེགས་སྟེང་དུ་གཏོར་ཟོར་རྒྱོབ།།མཐའ་ཡི་དམག་དཔུང་ཐམས་ཅད་མཱ་ར་ཡ་སོད།རྩ་སྔགས་དང་ལས་སྔགས་སྤེལ་བའི་གཤམ་དུ།ཨོཾ་ཨ་ཀྲོ་ཏེ་ཀ་ཡ་མ་རཱ་ཙ་ཟློག།ཨོཾ་མ་ཧཱ་དུ་ན་ཟློག།ཨོཾ་ས་ག་དུན་ཟློག།
ཨོཾ་ཙ་ཏུར་སྙིང་ན་ཟློག།ཨོ་རཱ་ཙ་དུ་ན་ཟློག།ཨོཾ་སུམ་ཏྲི་རཀྵ་དུ་ན་ཟློག།ཨོཾ་རཀྟ་ཏི་ཕོར་དུ་ན་ཟློག།ཨོཾ་ཧཱུྃ་ཏྲིག་ཁྲོ་བྷྱོ།མ་ནི་མཱ་ར་ནི་བྷྱོ།མཱ་ར་དུ་ན་བྷྱོ།རཀློ་རཀ་ཤན་ཏིང་ཡ་རཀྑ་བྷྱོ།མཱ་ར་ཡ་ཡ་མཱ་རཱ་ཙ་

ཀཱི་ལ་ཡ་བྷྱོ།དགྲ་བགེགས་བྱད་མ་སྡེ་བརྒྱད་ཀྱི་གནོད་པ་ཐམས་ཅད་མཱ་ར་ཡ་ཟློག།ཨནྣ་སརྦྦ་སོ་ལེ་པཾ།གུ་ལི་བི་བྷྱོ།ཨུརྞོ་ཨུཎྜོ་ཐུན་ཆོག་ཐུན་ཆོག།བ་སོ་བ་སོ།ཏིཀྟ་ནག་པོ་སརྦ་ཐུན་བཾ།
བྱད་སྟེམས་མཱ་ར་ཡ་ཟློག།ཚལ་པར་གས།མཐའ་ཡི་དམག་དཔུང་ཐམས་ཅད་མཱ་ར་ཡ་ཟློག།ཅེས་བཏགས་པ་སོགས་དྲག་ཏུ་བརྗོད་ལ་གནོད་པའི་ཕྱོགས་སུ་འཕང་།སྤོ་ན་གོང་གསལ་ཕུར་པའི་ཟློག་ཆུང་ལྟ་བུ་ཟློག་པ་ཇི་ལྟར་རིགས་པ་རྟིང་འཕུག་ཏུ་
བབཏང་ལ་མེ་ཆུའི་རྒྱས་གདབ།ལས་བྱང་ལྟར་སྲུང་འཁོར་བསྒོམ།སྒོ་དྲུང་དུ་བརྟན་མ་བསྐྱངས་ལ་བྲོ་བརྡུང་།ནང་དུ་ལོག་ཏེ་ཚེ་འགུགས་བྱང་གཏེར་ལྕགས་སྡོང་མ་ནས་འབྱུང་བ་ལྟ་བུ་བརྗོད།མཆོད་པ་ཁ་གསོས་ལ།གཏང་རག་མཆོད་བསྟོད་འབུལ།ནོངས་བཤགས།
བཟོད་གསོལ་དང་ཡེ་ཤེས་པ་རྟེན་ལ་བརྟན་བཞུགས་བྱ།མགྲོན་ཐབས་ཀྱི་ལྷ་གཤེགས།བདག་བསྐྱེད་བསྡུ་ལྡངས།བསྔོ་སྨོན་ཤིས་བརྗོད་ཀྱི་བར་ལས་བྱང་ལྟར་རྫོགས་པར་བྱའོ།།བྱང་ཆུབ་ལམ་པར་གཅད་དང་འགྲོ་ཀུན་གྱི།།བདེ་སྐྱིད་འཕྲོག་བྱེད་མི་སུན་བདུད་དགྲའི
དཔུང་།།སྟོབས་ཆེན་པོར་གྱིས་རྨེགས་མེད་བཅོམ་གྱུར་ཏེ།།འཕྲལ་ཡུན་ཕན་བདེའི་དཔལ་ལ་རྟག་སྤྱོད་ཤོག།འདི་ལ་ཀུན་གཟིགས་ལྔ་པ་ཆེན་པོའི་ཡིག་ཆ་ཚད་མར་བཞུགས་ཀྱང་ཅུང་ཟད་བསྡུས་པས་གཞན་ནས་ཁ་འགེངས་ཕྲན་བུ་དགོས་པ་དང་།ཡིག་ཆ་འགའ།
ཞིག་ཧ་ཅང་སྤོས་རྒྱས་སུ་སྣང་བས་མང་ཉུང་འཚམས་པའི་ཁྱེར་བདེར་བཟུང་ནས།པདྨ་གར་གྱི་དབང་ཕྱུག་ཕྲིན་ལས་འགྲོ་འདུལ་རྩལ་གྱིས་རྫོང་